Stonehenge samanstendur af risavöxnum , ílöngum steinum úr sarsen , mjög hörðum sandsteini . Stonehenge stendur á miðju 2.000 hektara landsvæði sem nefnist Salisburysléttan en þar er að finna um 450 aðrar fornminjar , meðal annarra Woodhenge og Aveburyhringinn . Á fyrsta byggingarskeiðinu sem stóð í 50 ár var gerður hringur með tveimur hæðum og skurði , um 100 m í þvermál . Þær voru sumar fylltar , að hluta til með leifum eftir bálfarir . Steinarnir mynduðu hring í miðju svæðisins og innan þess annan skeifulaga hring úr fimm steinapörum sem báru lárétta steina . Ljóst er að bygging Stonehenge hefur verið gífurleg þrekraun og hafa menn velt fyrir sér hvernig fólk steinaldar fór að . Fornleifarannsóknir hafa staðfest að Aubreyholurnar voru grafnar með verkfærum gerðum úr hreindýrahornum , dýrabeinum og viði . Jafnt bil er milli steinanna , 1 til 1,4 m , þeir eru um 2 m að breidd , 1 m að þykkt og mjókka upp . Sarsensteinarnir eru um 50 tonn að þyngd og voru að öllum líkindum fluttir frá Marlborough Downs sem er 30 km norðan við Stonehenge . Flutningur þeirra er enn meira afrek en flutningur blásteinanna . Augljóst er að marga menn þurfti til . Upprunalegur tilgangur Stonehenge er mönnum ekki ljós og hafa margar kenningar verið settar fram sem vísa bæði til trúarlegs - og vísindalegs tilgangs . Enn aðrir , og þeim fer fjölgandi , álíta að Stonehenge hafi verið stjörnuskoðunarstöð og menn hafi reiknað út dagatöl til forna eftir því hvernig skuggi sólar féll kringum steinana , sérstaklega á jafndægrum og sumar - og vetrarsólstöðum . Enn fremur hafi verið hægt að spá fyrir um sól - og tunglmyrkva út frá stöðu steinanna , ekki aðeins í hringnum og innan hans ( e. Station stones sem upprunalega voru fjórir en standa nú tveir eftir ) , heldur og þeim sem standa í nokkurri fjarlægð í beinni línu frá altarissteininum ( e. Heel Stone og Slaughter Stone ) . Með göldrum sínum á Merlín að hafa flutt steinana frá Írlandi en þangað áttu þeir að hafa komið frá Afríku . Aldur Stonehenge hafði því færst fram fyrir tíma Rómverja á Bretlandi . Síðar komu fram kenningar um að enn eldri þjóð sem kallast Bikarfólk ( e. Beaker folk ) og kom til Bretlands frá meginlandi Evrópu , hafi verið að verki . Samkvæmt nýrri hugmyndum er talið að svonefnt Wessexfólk hafi reist Stonehenge einhvern tímann á bronsöld í kringum 1500 f. Kr. en menning þeirra var á hærra stigi en annarra þjóðflokka þeim samtíða . Flestar eldri og yngri menningarþjóðir hafa verið nefndar til sögunnar á einum eða öðrum tíma . Auk Rómverja má þar nefna Fönikíumenn , Mýkenosmenn , Egypta og síðast en ekki síst frændur vora Dani . Eins og áður hefur verið nefnt eru steinhringir í Stonehenge-stíl alls ekkert einsdæmi . Leifar af yfir eittþúsund steinhringjum er að finna á Bretlandseyjum og í Norður-Frakklandi . Sumir eru litlir og aðrir stærri , en enginn þeirra eins mikilfenglegur og Stonehenge . Fjölmargar heimildir eru til um Stonehenge , bækur , greinar og efni á Netinu . Hér verður getið nokkurra sem nýttust þessu svari sérstaklega og svalað gætu fróðleiksfýsn lesenda : Sigurjón Baldur Hafsteinsson er prófessor í safnafræði við Félags - og mannvísindadeild Háskóla Íslands . Rannsóknir Sigurjóns Baldurs hafa meðal annars snúið að viðhorfi Íslendinga til dauða og sorgar , en þau viðhorf eru tengd félagspólitískum breytingum sem orðið hafa á Íslandi á undanförnum þrjátíu árum .